Paġna Dawn it-testi huma disponibbli fuq: Lingwa tal-kawża: ir-Rumen L-Artikolu 143c tar-Regolament tal-Kunsill (KE) Nru 1782/2003, tad-29 ta' Settembru 2003, li jistabbilixxi regoli komuni għal skemi diretti ta' appoġġ fi ħdan il-politika agrikola komuni u li jistabbilixxi ċerti skemi ta' appoġġ għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KE) Nru 2358/71 u (KE) Nru 2529/2001, kif emendat bl-Att dwar il-kondizzjonijiet tal-adeżjoni tar-Repubblika tal-Bulgarija u tar-Rumanija u l-aġġustamenti lit-trattati li fuqhom hija stabbilita l-Unjoni Ewropea, u l-Artikolu 132 tar-Regolament tal-Kunsill (KE) Nru 73/2009, tad-19 ta' Jannar 2009, li jistabbilixxi regoli komuni għal skemi ta' appoġġ dirett għal bdiewa fi ħdan il-politika agrikola komuni u li jistabbilixxi ċerti skemi ta' appoġġ għal bdiewa, u li jemenda r-Regolamenti (KE) Nru 1290/2005, (KE) Nru 247/2006, (KE) Nru 378/2007 u li jirrevoka ir-Regolament (KE) Nru 1782/2003, għandhom jiġu interpretati fis-sens li dawn jipprekludu leġiżlazzjoni nazzjonali li teskludi mill-benefiċċju tal-għajnuna nazzjonali addizzjonali lill-produtturi li, fid-data tat-tressiq tat-talba tagħhom għal għajnuna, għandhom djun dovuti fir-rigward tal-baġit tal-Istat u/jew tal-baġit lokali, peress li ebda kundizzjoni relatata mal-assenza ta' tali djun ma kienet is-suġġett ta' awtorizzazzjoni minn qabel mill-Kummissjoni Ewropea. Lingwa tal-kawża: l-Ispanjol Kuntratt, bħal dak inkwistjoni fil-kawża prinċipali, li jipprovdi għall-istabbiliment ta' dritt in rem, favur fornitur ta' prodotti taż-żejt sabiex jibni pompa tal-petrol u jagħtiha b'kiri lill-proprjetarju tal-art, u li jimponi obbligu ta' xiri esklużiv għal perijodu twil, ma għandux, fil-prinċipju, bħala effett li jirrestrinġi b'mod sinjifikattiv il-kompetizzjoni u għalhekk ma jaqax taħt il-projbizzjoni prevista fl-Artikolu 81(1) KE, sakemm, minn naħa, is-sehem tas-suq ta' dan il-fornitur ma jaqbizx 3 %, filwaqt li s-sehem tas-suq tat-tliet fornituri l-oħrajn flimkien jammonta għal 70 %, u, min-naħa l-oħra, it-tul tal-imsemmi kuntratt ma huwiex manisfestament eċċessiv meta mqabbel mat-tul medju tal-kuntratti ġeneralment konklużi fis-suq inkwisjtoni, li għandu jiġi vverifikat mill-qorti tar-rinviju. L-Artikolu 12(2) tar-Regolament tal-Kummissjoni (KE) Nru 2790/1999, tat-22 ta' Diċembru 1999, dwar l-applikazzjoni tal-Artikolu 81(3) tat-Trattat għal kategoriji ta' ftehim vertikali u prattiċi miftiehma, għandu jiġi interpretat fis-sens li kuntratt fis-seħħ fil-31 ta' Mejju 2000, li jinkludi klawżola ta' nuqqas ta' kompetizzjoni u li jissodisfa l-kundizzjonijiet previsti mir-Regolament tal-Kummissjoni (KEE) Nru 1984/83,tat-22 ta' Ġunju 1983, dwar l-applikazzjoni tal-Artikolu 85(3) tat-Trattat għal kategoriji ta' ftehim vertikali u prattiċi miftiehma, kif emendat bir-Regolament tal-Kummissjoni (KE) Nru 1582/97, tat-30 ta' Lulju 1997, mingħajr madankollu ma jissodisfa dawk previsti mir-Regolament Nru 2790/1999, huwa eżenti mill-projbizzjoni mill-Artikolu 81(1) KE sal-31 ta' Diċembru 2001. Lingwa tal-kawża: il-Franċiż L-eżami tad-domanda ma juri ebda element li jista' jaffettwa l-validità tad-Deċiżjoni 2004/343/KE, tas-16 ta' Diċembru 2003, dwar l-iskema ta' għajnuna implementata minn Franza għall-akkwist ta' impriżi f'diffikultà. Lingwa tal-kawża: ic-Ċek Fil-każ ta' risposta affermattiva għall-ewwel domanda, dawn id-dispożizzjonijiet tad-Direttiva (l-Artikoli 12 u 13) għandhom effett dirett? Jekk l-Artikoli 12 u 13 tad-Direttiva għandhom effett dirett, dan l-effett jista' jew ma jistax jiġi invokat kontra kumpannija kummerċjali li 51 % mill-azzjonijiet tagħha huma miżmuma (kkontrollati) minn Stat Membru, f'dan il-każ il-Kumpannija Telefónica Czech Republic, a.s. (din hija "entità Statali"? Fil-każ ta' risposta affermattiva għad-domandi 1 sa 3, id-Direttiva tista' tiġi applikata wkoll fir-rigward ta' relazzjonijiet maħluqa qabel l-adeżjoni tar-Repubblika Ċeka mal-Unjoni Ewropea (bejn l-1 ta' Jannar 2004 u t-30 ta' April 2004)? Lingwa tal-kawża: l-Olandiż Sabiex tingħata risposta għal din id-domanda, għandu jittieħed inkunsiderazzjoni r-regolament komunali kollu jew għandha ssir evalwazzjoni separata għal kull servizz ta' trasport ipprovdut? Fil-każ li kull evalwazzjoni għandha ssir separatament, għandha ssir dintinzjoni bejn it-trasport ta' studenti fuq distanza ta' bejn 6 u 20 kilometru u dak fuq distanza ta' iktar minn 20 kilometru? Lingwa tal-kawża: l-Olandiż Jekk ir-Regolament Nru 1186/2009 jeskludi li jkun hemm residenza normali doppja u jekk evalwazzjoni taċ-ċirkustanzi kollha ma tkunx suffiċjenti sabiex tiġi ddeterminata r-residenza normali, liema regola jew liema kriterji għandhom jintużaw sabiex jiġi ddeterminat, għall-finijiet tal-applikazzjoni ta' dan ir-regolament, f'liema pajjiż il-persuna kkonċernata għandha r-residenza normali tagħha f'każ bħal dak f'din il-kawża fejn din tal-aħħar għandha kemm rabtiet personali kif ukoll rabtiet professjonali fil-pajjiż terz u rabtiet personali fl-Istat Membru? Lingwa tal-kawża: il-Latvjan L-Artikolu 101(1) TFUE għandu jiġi interpretat fis-sens li sabiex jiġi ddikkjarat li impriża tkun ipparteċipat fi ftehim li jirrestrinġi l-kompetizzjoni, għandu jiġi pprovat aġir personali ta' diriġent tal-impriża jew tal-fatt li dan kien jaf dwar, jew ikkonsenta, għal aġir ta' persuna li kienet tipprovdi servizzi esterni għall-impriża filwaqt li taġixxi f'isem parteċipanti oħra għall-eventwali akkordju? Lingwa tal-kawża: l-Ingliż Id-Direttiva hija, kompletament jew parzjalment, ivvizzjata b'illegalità għar-raġuni li l-Artikolu 114 TFUE ma jikkostitwixxix bażi legali adegwata? Għal dak li jirrigwarda l-Artikolu 24(2) tad-Direttiva: jekk jiġi interpretat b'mod korrett, sa liema punt jippermetti lill-Istati Membri jadottaw regoli iktar stretti fil-qasam tal-"istandardizzazzjoni" tal-ippakkjar ta' prodotti tat-tabakk; u fid-dawl ta' din l-interpretazzjoni, l-Artikolu 24(2) huwa vvizzjat b'illegalità għar-raġuni li l-Artikolu 114 TFUE ma jipprovdix bażi legali adegwata? L-Artikolu 24(3) tad-Direttiva, li jippermetti lill-Istati Membri jipprojbixxu kategorija ta' tabakk jew prodotti relatati f'ċirkustanzi speċifiċi, huwa vvizzjat b'illegalità għar-raġuni li l-Artikolu 114 TFUE ma jikkostitwixxix bażi legali adegwata? Id-dispożizzjonijiet li ġejjin huma vvizzjati b'illegalità għar-raġuni li l-Artikolu 114 TFUE ma jikkostitwixxix bażi legali adegwata: id-dispożizzjonijiet tal-Kapitolu II tat-Titolu II tad-Direttiva dwar l-ippakkjar u l-ittikkettjar; l-Artikolu 7 tad-Direttiva, sa fejn jipprojbixxi s-sigaretti tal-mentol u l-prodotti tat-tabakk b'togħma karatterizzanti; l-Artikolu 18 tad-Direttiva li jippermetti lill-Istati Membri jipprojbixxu bejgħ transkonfinali mill-bogħod ta' prodotti tat-tabakk; u, l-Artikoli 3(4) u 4(5) tad-Direttiva li jiddelegaw setgħat lill-Kummissjoni fil-qasam ta' livelli ta' emissjonijiet Għal dak li jirrigwarda l-Artikolu 13 tad-Direttiva: jekk jiġi interpretat b'mod eżatt, dan jipprojbixxi dikjarazzjonijiet veri u mhux qarrieqa dwar prodotti tat-tabakk fuq l-ippakkjar tagħhom; u, jekk iva, huwa vvizzjat b'illegalità għar-raġuni li jikser il-prinċipju ta' proporzjonalità u/jew l-Artikolu 11 tal-Karta tad-Drittijiet Fundamentali? Id-dispożizzjonijiet li ġejjin huma, kompletament jew parzjalment, ivvizzjati b'illegalità għar-raġuni li jiksru l-prinċipju ta' proporzjonalità: l-Artikoli 7(1) u 7(7), sa fejn jipprojbixxu t-tqegħid fis-suq ta' prodotti tat-tabakk bil-mentol bħala togħma karatterizzanti u t-tqegħid fis-suq ta' prodotti tat-tabakk li fihom aromi fi kwalunkwe wieħed mill-komponenti tagħhom; l-Artikoli 8(3), 9(3), 10(1)(g) u 14, sa fejn jimponu rekwiżiti varji fil-qasam tal-istandardizzazzjoni tal-ippakkjar; u, l-Artikolu 10(1)(a) u (c), sa fejn jimponi twissijiet tas-saħħa li jkopru 65 % tas-superfiċi esterna ta' quddiem u ta' wara tal-ippakkjar individwali u ta' kwalunkwe ppakkjar estern? Xi waħda mid-dispożizzjonijiet li ġejjin tad-Direttiva hija, kompletament jew parzjalment, ivvizzjata b'illegalità għar-raġuni li jiksru l-Artikolu 290 TFUE: l-Artikoli 3(2) u 3(4) dwar livelli massimi ta' emissjoni; l-Artikolu 4(5) dwar il-metodi ta' kejl tal-emissjonijiet; l-Artikoli 7(5), 7(11) u 7(12) dwar ir-regolamentazzjoni tal-ingredjenti; l-Artikoli 9(5), 10(1)(f), 10(3), 11(6), 12(3) u 20(12) dwar twissijiet tas-saħħa; l-Artikolu 20(11) dwar il-projbizzjoni ta' sigaretti elettroniċi u/jew il-kontenituri ta' rikarika; u/jew, l-Artikolu 15(12) dwar kuntratti għall-ħażna ta' data? L-Artikoli 3(4) u 4(5) tad-Direttiva huma vvizzjati b'illegalità għar-raġuni li jiksru l-prinċipju ta' ċertezza legali u/jew jiddelegaw illegalment setgħat lill-korpi esterni li ma humiex suġġetti għall-garanziji proċedurali tal-Unjoni Ewropea? Xi waħda mid-dispożizzjonijiet li ġejjin tad-Direttiva hija, kompletament jew parzjalment, ivvizzjata b'illegalità għar-raġuni li tikser l-Artikolu 291 TFUE: l-Artikolu 6(1) dwar l-obbligi ta' rappurtar; l-Artikoli 7(2) sa (4) u 7(10) dwar l-atti ta' implementazzjoni fil-qasam tal-projbizzjoni ta' prodotti tat-tabakk f'ċerti ċirkustanzi; u/jew, l-Artikoli 9(6) u 10(4) dwar it-twissijiet tas-saħħa? Id-Direttiva u b'mod partikolari l-Artikoli 7, 8(3), 9(3), 10(1)(g), 13 u 14 huma vvizzjati b'illegalità minħabba n-nuqqas ta' konformità tagħhom mal-prinċipju ta' sussidjarjetà? Lingwa tal-kawża: id-Daniż Lingwa tal-kawża: id-Daniż Wieħed jista' jitlaq mill-prinċipju li l-ingotti huma komposti minn liega rozza u temporanja ta' skart ta' diversi oġġetti tal-metall li fihom id-deheb u li l-ingotti jista' jkun fihom ukoll materjali organiċi, pereżempju snien, kawċu, PVC u metalli/materjali bħal pereżempju r-ram, il-landa, in-nikil, l-amalgama, fdal ta' batteriji bil-merkurju u ċ-ċomb kif ukoll diversi sustanzi tossiċi, eċċ. Għalhekk inkwistjoni ma kienx hemm prodott li fih id-deheb li qiegħed jiġi direttament ipproċessat fi prodott lest. Min-naħa l-oħra, l-ingott huwa prodott ipproċessat (liega), li – inkwantu stadju intermedju – ġie mmanifatturat bil-għan li minnu jiġi estratt id-deheb li jinsab fih. L-ingotti kellhom kontenut għoli ta' deheb, medjament minn 500 sa 600 minn kull elf tal-piż u għalhekk nettament ogħla mit-325 minn kull elf ta' deheb. Wara l-estrazzjoni, il-kontenut f'deheb jintuża għall-manifattura ta' prodotti (tad-deheb/li fihom id-deheb). Fir-risposta tagħha, il-Qorti tal-Ġustizzja tista' wkoll titlaq mill-prinċipju li l-ingotti ma jistgħux jiġu integrati direttament fi prodotti oħra għaliex dawn għandhom minn qabel jiġu suġġetti għal trattament li matulu l-metalli jiġu sseparati u fejn l-elementi mhux metalliċi, is-sustanzi ħżiena għas-saħħa u sustanzi oħra jitneħħew billi jinħallu/billi jiġu estratti. Lingwa tal-kawża: l-Ispanjol L-Artikolu 7(2) tad-Direttiva 2011/7 għandu jiġi interpretat fis-sens li Stat Membru ma jistax jissuġġetta l-irkupru ta' dejn prinċipali għall-kundizzjoni ta' rinunzja għall-interessi moratorji? L-Artikolu 7(3) tad-Direttiva 2011/7 għandu jiġi interpretat fis-sens li Stat Membru ma jistax jissuġġetta l-irkupru ta' dejn prinċipali għall-kundizzjoni ta' rinunzja għall-ispejjeż ta' rkupru? Fil-każ ta' risposta affermattiva għaż-żewġ domandi preċedenti, awtorità kontraenti debitriċi tista' tinvoka l-awtonomija tar-rieda tal-partijiet sabiex tiżvinkola ruħha mill-obbligu li hija għandha li tħallas l-interessi moratorji u l-ispejjeż ta' rkupru? Lingwa tal-kawża: ir-Rumen Il-President tat-Tieni Awla ordna t-tħassir tal-kawża. Lingwa tal-kawża: l-Ispanjol Il-President tal-Qorti tal-Ġustizzja ordna t-tħassir tal-kawża. Lingwa tal-kawża: il-Ġermaniż Il-President tal-Qorti tal-Ġustizzja ordna t-tħassir tal-kawża. Lingwa tal-kawża: l-Ingliż Talba għall-annullament parzjali tad-Deċiżjoni tal-Kummissjoni C (2008) 6815, tat-12 ta' Novembru 2008, dwar proċedura ta' applikazzjoni tal-Artikolu 81 [KE] u tal-Artikolu 53 tal-Ftehim ŻEE (Kawża COMP/39.125 – Ħġieġ tal-karozzi), kif emendata bid-Deċiżjoni tal-Kummissjoni C (2009) 863 finali, tal-11 ta' Frar 2009, u bid-Deċiżjoni tal-Kummissjoni C (2013) 1119 finali, tat-28 ta' Frar 2013, sa fejn tikkonċerna lir-rikorrenti, kif ukoll, sussidjarjament, talba għall-annullament tal-Artikolu 2 ta' din id-deċiżjoni, sa fejn jimponi multa fuq ir-rikorrenti, jew, iktar sussidjarjament, talba għat-tnaqqis tal-ammont tal-multa. Ir-rikors huwa miċħud. Pilkington Group Ltd, Pilkington Automotive Ltd, Pilkington Automotive Deutschland GmbH, Pilkington Holding GmbH et Pilkington Italia SpA għandhom ibatu l-ispejjeż tagħhom kif ukoll dawk kollha sostnuti mill-Kummissjoni Ewropea, li min-naħa tagħha għandha tbati 10 % tal-ispejjeż tar-rikorrenti. Lingwa tal-kawża: il-Franċiż Id-Deċiżjonijiet tal-Kunsill 2010/386/PESK, tat-12 ta' Lulju 2010, tal-Kunsill 2011/70/PESK, tal-31 ta' Jannar 2011, tal-Kunsill 2011/430/PESK, tat-18 ta' Lulju 2011, li taġġorna l-lista ta' persuni, gruppi u entitajiet suġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu, id-Deċiżjonijiet tal-Kunsill 2011/872/PESK tat-22 ta' Diċembru 2011, tal-Kunsill 2012/333/PESK, tal-25 ta' Ġunju 2012, tal-Kunsill 2012/765/PESK, tal-10 ta' Diċembru 2012, tal-Kunsill 2013/395/PESK, tal-25 ta' Lulju 2013, tal-Kunsill 2014/72/PESK, tal-10 ta' Frar 2014, u tal-Kunsill 2014/483/PESK, tat-22 ta' Lulju 2014, li taġġorna l-lista ta' persuni, gruppi u entitajiet suġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta' miżuri speċifiċi fil-ġlieda kontra t-terroriżmu, u jħassar id-deċiżjonijiet, rispettivament, 2011/430, 2011/872, 2012/333, 2012/765, 2013/395 u 2014/72, huma annullati, għal dak li jikkonċernaw il-Hamas (inkluż Hamas-Izz al-Din al-Qassem). Ir-Regolamenti ta' Implementazzjoni tal-Kunsill (UE) Nru 610/2010, tat-12 ta' Lulju 2010, tal-Kunsill Nru 83/2011, tal-31 ta' Jannar 2011, tal-Kunsill Nru 687/2011, tat-18 ta' Lulju 2011, tal-Kunsill Nru 1375/2011, tat-22 ta' Diċembru 2011, tal-Kunsill Nru 542/2012, tal-25 ta' Ġunju 2012, tal-Kunsill Nru 1169/2012, tal-10 ta' Diċembru 2012, tal-Kunsill Nru 714/2013, tal-25 ta' Lulju 2013, tal-Kunsill Nru 125/2014, tal-10 ta' Frar 2014, u tal-Kunsill Nru 790/2014, tat-22 ta' Lulju 2014, li jimplimenta l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu, u li jħassru r-Regolament ta' Implementazzoni rispettivament (UE) Nru 1285/2009, Nru 610/2010, Nru 83/2011, Nru 687/2011, Nru 1375/2011, Nru 542/2012, Nru 1169/2012, Nru 714/2013 u Nru 125/2014, huma annullati, sa fejn jikkonċernaw il-Hamas (inkluż Hamas-Izz al-Din al-Qassem). L-effetti tad-Deċiżjoni 2014/483 u tar-Regolament ta' Implementazzjoni Nru 790/2014 jinżammu għal tliet xhur minn meta tiġi deċiża din is-sentenza jew, jekk appell jiġi ppreżentat fit-terminu stabbilit fl-ewwel paragrafu tal-Artikolu 56 tal-Istatut tal-Qorti tal-Ġustizzja tal-Unjoni Ewropea, sakemm il-Qorti tal-Ġustizzja tiddeċiedi fuq dan l-appell. Il-kumplament tar-rikors huwa miċħud. Il-Kunsill tal-Unjoni Ewropea huwa kkundannat ibati, minbarra l-ispejjeż tiegħu, l-ispejjeż tal-Hamas. Il-Kummissjoni Ewropea għandha tbati l-ispejjeż tagħha. Lingwa tal-kawża: l-Ingliż Talba għall-annullament tad-Deċiżjoni tal-Kummissjoni Nru C(2011) 355 finali, tal-24 ta' Jannar 2011, li tiċħad, minħabba n-nuqqas ta' interess ġuridiku tal-Unjoni Ewropea, l-ilment imressaq mir-rikorrenti kontra Mobitel, għal aġir allegatament kuntrarju għad-dispożizzjonijiet dwar il-kompetizzjoni fis-suq Sloven tat-telefonija ċellulari (Każ COMP/39.707 – Si.mobil/Mobitel). Ir-rikors huwa miċħud. Si.mobil telekomunikacijske storitve d.d. hija kkundannata għall-ispejjeż tagħha kif ukoll għall-ispejjeż tal-Kummissjoni Ewropea u ta' Telekom Slovenije d.d. Ir-Repubblika Slovena għandha tbati l-ispejjeż tagħha. Lingwa tal-kawża: l-Ingliż Talba għall-annullament tad-Deċiżjoni tal-Kummissjoni C (2012) 6777 finali, tat-3 ta' Ottubru 2012, dwar għajnuna mill-Istat SA.33 988 (2011/N) – il-Greċja – Modalitajiet ta' estenzjoni tad-dritt esklużiv tal-OPAP għat-tħaddim ta' 13-il logħba tal-ażżard u l-għoti ta' liċenzja esklużiva dwar it-tħaddim ta' 35 000 terminal tal-lotterija video, għal perijodu ta' għaxar snin. Ir-rikors huwa miċħud. Club Hotel Loutraki AE, Vivere Entertainment AE, Theros International Gaming, Inc., Elliniko Casino Kerkyras, Casino Rodos, Porto Carras AE u Kazino Aigaiou AE huma kkundannati għall-ispejjeż tagħhom rispettivi kif ukoll dawk sostnuti mill-Kummissjoni Ewropea u l-Organismos Prognostikon Agonon Podosfairou AE (OPAP). Ir-Repubblika Ellenika għandha tbati l-ispejjeż tagħha stess. Lingwa tal-kawża: il-Ġermaniż Rikors ippreżentat kontra d-deċiżjoni tal-Ewwel Bord tal-Appell tal-UASI tas-6 ta' Marzu 2014 (Każ R 1223/2013-1), dwar applikazzjoni għar-reġistrazzjoni tas-sinjal figurattiv Deluxe bħala trade mark Komunitarja. Ir-rikors huwa miċħud. Lidl Stiftung & Co. KG hija kkundannata għall-ispejjeż. Lingwa tal-kawża: l-Ispanjol Talba għall-annullament u għall-bdil tad-Deċiżjoni tal-Kummissjoni C (2010) 4387 finali, tat-30 ta' Ġunju 2010, dwar proċedura ta' applikazzjoni tal-Artikolu 101 TFUE u tal-Artikolu 53 tal-Ftehim ŻEE (Każ COMP/38344 – Azzar għall-Prestressing), emendata bid-Deċiżjoni tal-Kummissoni C (2010) 6676 finali, tal-4 ta' April 2011. Ma għadx hemm lok li tingħata deċiżjoni dwar ir-rikors. Productos Derivados del Acero, SA għandha tbati l-ispejjeż tagħha kif ukoll dawk esposti mill-Kummissjoni. Lingwa tal-kawża: il-Pollakk Rikors għad-danni intiż sabiex jinkiseb kumpens għad-dannu li r-rikorrent allegatament ġarrab minħabba d-deċiżjoni tal-Parlament li jarkivja l-petizzjoni tiegħu li permezz tagħha talab li tinfetaħ investigazzjoni dwar allegati irregolaritajiet fil-proċedura quddiem il-Qorti Ewropea tad-Drittijiet tal-Bniedem. Ir-rikors huwa miċħud. AQ huwa kkundannat għall-ispejjeż tiegħu kif ukoll għal dawk tal-Parlament Ewropew. L-ammont tal-għajnuna legali li għandu jitħallas mill-kaxxier tal-Qorti Ġeneral huwa stabbilit għal EUR 1 653,36. Lingwa tal-kawża: l-Ingliż Annullament tad-deċiżjoni tal-Kummissjoni, ikkomunikata lir-rikorrenti b'ittra tad-Direttur Ġenerali tad-Direttorat Ġenerali tal-kompetizzjoni tal-Kummissjoni, tas-26 ta' Jannar 2012, bir-referenza D/2012/006840, li tilqa' t-talba għal kooperazzjoni tal-High Court of Justice (England & Wales) [Qorti Superjuri tal-Ġustizzja (Ingilterra u Wales)], sa fejn timplika l-iżvelar ta' informazzjoni allegatament koperta mis-sigriet professjonali li tinsab fit-tweġiba tagħha għad-dikjarazzjoni tal-oġġezzjonijiet fil-Każ COMP/F/38.899 – Switchgear iżolat bil-gass. Ma hemmx iktar lok li tingħata deċiżjoni dwar dan ir-rikors. Kull parti għandha tbati l-ispejjeż tagħha stess, inklużi dawk sostnuti fil-kuntest tal-proċeduri għal miżuri provviżorji Lingwa tal-kawża: il-Grieg Rikors skont l-Artikolu 272 u l-ewwel paragrafu tal-Artikolu 340 TFUE intiż sabiex jiġi kkonstatat mill-Qorti Ġenerali, minn naħa, li r-rifjut tal-Kummissjoni li tqis bħala spejjeż eliġibbli ċerti somom imħallsa lir-rikorrenti fl-implementazzjoni tal-ftehimiet ta' sussidji Perform u Pocemon jikkostitwixxi ksur mill-Kummissjoni tal-obbligi kuntrattwali tagħha u, min-naħa l-oħra, li ma hemmx lok li jsir rimbors ta' xi parti minn dawn l-ammonti, kif ukoll l-ammont tad-danni likwidati li għandu jiġi ddeterminat minn din tal-aħħar. Ir-rikors huwa miċħud bħala inammissibbli. Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon hija kkundannata għall-ispejjeż, inklużi dawk marbuta mal-proċeduri għal miżuri provviżorji. Lingwa tal-kawża: l-Isvediż Rikors ippreżentat kontra d-deċiżjoni tat-Tieni Bord tal-Appell tal-UASI tat-28 ta' Ottubru 2013 (Każ R 2272/2012-2), dwar applikazzjoni għar-reġistrazzjoni tas-sinjal verbali MAKING LIFE BETTER AT WORK bħala trade mark Komunitarja. Ir-rikors huwa miċħud. Kinnarps AB hija kkundannata għall-ispejjeż. Lingwa tal-kawża: l-Olandiż Minn naħa, talba għall-annullament tal-ittra tal-Kummissjoni, tal-24 ta' Jannar 2014, li tinforma lir-rikorrenti biż-żamma tas-sospensjoni tat-terminu tal-maħfra tad-dazji doganali previst mill-Artikolu 907 tar-Regolament tal-Kummissjoni (KEE) Nru 2454/93, tat-2 ta' Lulju 1993, li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju (ĠU Edizzjoni Speċjali bil-Malti, Kapitolu 2, Vol. 6, p. 3), u min-naħa l-oħra, talba intiża li tinkiseb deċiżjoni li l-Artikolu 909 tar-Regolament Nru 2454/93 kien kompletament applikabbli fir-rigward tar-rikorrenti wara s-sentenza tad-19 ta' Marzu 2013, Firma Van Parys vs Il-Kummissjoni (T-324/10, Ġabra, EU:T:2013:136). Ir-rikors huwa miċħud. Firma Léon Van Parys għandha tbati l-ispejjeż tagħha kif ukoll dawk sostnuti mill-Kummissjoni Ewropea. Lingwa tal-kawża: il-Franċiż Talba għal miżuri provviżorji ntiża, essenzjalment, għas-sospensjoni tal-eżekuzzjoni tad-deċiżjoni tal-Kummissjoni tat-30 ta' Jannar 2014 li permezz tagħha din tal-aħħar ċaħdet l-offerta li ppreżentat ir-rikorrenti wara sejħa għal offerti għal kuntratt relatat mal-assigurazzjoni ta' beni u ta' persuni, u li attribwiet dan il-kuntratt lil kumpannija oħra. Id-deċiżjoni tal-Kummissjoni Ewropea tat-30 ta' Jannar 2014, li biha din tal-aħħar ċaħdet l-offerta li Vanbreda Risk & Benefits ippreżentat wara sejħa għall-offerti għal kuntratt relatat mal-assigurazzjoni ta' beni u ta' persuni u tat l-imsemmi kuntratt lil kumpannija oħra hija sospiża sa fejn tikkonċerna l-attribuzzjoni tal-lott Nru 1. L-effetti tal-imsemmija deċiżjoni tal-Kummissjoni tat-30 ta' Jannar 2014 jibqgħu sal-iskadenza tat-terminu ta' appell kontra dan id-digriet. L-ispejjeż huma rriżervati. Lingwa tal-kawża: l-Ingliż Rikors intiż biex jiġi kkonstatat in-nuqqas li tittieħed azzjoni mill-Kunsill sa fejn dan astjena illegalment milli jieħu azzjoni wara t-talba mir-rikorrent biex jaċċedi għall-fajl li fih il-provi li bbaża ruħu fuqhom il-Kunsill biex jordna l-iffriżar tal-assi tiegħu fl-Unjoni Ewropea. Ma hemmx iktar lok li tingħata deċiżjoni dwar ir-rikors. Il-Kunsill tal-Unjoni Ewropea għandu jbati l-ispejjeż. Lingwa tal-kawża: il-Franċiż Rikors ippreżentat kontra d-deċiżjoni tar-Raba' Bord tal-Appell tal-UASI tal-4 ta' Marzu 2014 (Każ R 459/2013-4), dwar applikazzjoni għar-reġistrazzjoni internazzjonali li tirrigwarda l-Unjoni Ewropea. Ma hemmx lok li tingħata deċiżjoni dwar ir-rikors. Ir-rikorrenti hija kkundannata għall-ispejjeż. Lingwa tal-kawża: il-Franċiż Appell mis-sentenza tat-Tribunal għas-Servizz Pubbliku tal-Unjoni Ewropea (It-Tielet Awla) tat-12 ta' Marzu 2014, CR vs Il-Parlament (F-128/12, ĠabraSP, EU:F::2014:38), u intiż għall-annullament ta' din is-sentenza. L-appell huwa miċħud. CR għandu jbati l-ispejjeż rispettivi tiegħu, kif ukoll dawk sostnuti mill-Parlament Ewropew fil-kuntest ta' din l-istanza. Il-Kunsill tal-Unjoni Ewropea għandu jbati l-ispejjeż rispettivi tiegħu. Lingwa tal-kawża: il-Franċiż Rikors ippreżentat kontra d-deċiżjoni tar-Raba' Bord tal-Appell tal-UASI, tas-17 ta' Frar 2014 (Każ R 407/2013-4), dwar applikazzjoni għar-reġistrazzjoni tas-sinjal verbali WOUXUN bħala trade mark Komunitarja. Ir-rikors huwa miċħud. Quanzhou Wouxun Electronics Co. Ltd għandha tbati l-ispejjeż tagħha. Lingwa tal-kawża: it-Taljan Essenzjalment, minn naħa waħda, talba għas-sospensjoni tal-eżekuzzjoni tad-Deċiżjoni tat-3 ta' April 2014 li permezz tagħha l-Kummissjoni ċaħdet l-offerta mressqa minn STC fil-kuntest tas-sejħa għal offerti JRC IPR 2013 C04 0031 OC fir-rigward tal-kostruzzjoni ta' ċentrali tal-enerġija bi tliet sistemi mgħammra b'turbina tal-gass u l-manutenzjoni tagħha f'Ispra (L-Italja) il-post fejn jinsab iċ-Ċentru Komuni ta' Riċerka tagħha (CCR) (ĠU 2013/S 137-237146), tad-deċiżjoni li permezz tagħha l-Kummissjoni attribwiet il-kuntrat lil CPL Concordia, u, għaldaqstant, tad-deċiżjonijiet l-oħra kollha sussegwenti, u, min-naħa l-oħra, talba għas-sospensjoni tal-eżekuzzjoni tad-deċiżjoni tal-Kummissjoni fir-rigward ta' aċċess għad-dokumenti kif ukoll miżura provviżorja li tippermetti l-eżerċizzju sħiħ tad-dritt għall-aċċess għad-dokumenti tas-sejħa għal offerti. It-talba għal miżuri provviżorji hija miċħuda. L-ispejjeż huma rriżervati. Lingwa tal-kawża: il-Franċiż Ir-rikors huwa miċħud bħala inammissibbli. Bashir Saleh Bashir Alsharghawi huwa kkundannat għall-ispejjeż. Lingwa tal-kawża: l-Ispanjol Talba għal miżuri provviżorji intiża, essenzjalment, għas-sospensjoni tal-eżekuzzjoni tad-deċiżjoni tal-Uffiċċju għall-Armonizzazzjoni fis-Suq Intern (Trade marks u Disinni) (UASI), tat-8 ta' Lulju 2014, li tiċħad l-offerta ppreżentata mir-rikorrenti fil-kuntest tal-proċedura ta' sejħa għal offerti dwar il-provvista u l-installazzjoni ta' għamara u ta' aċċessorji fil-bini tal-UASI. It-talba għal miżuri provviżorji hija miċħuda. L-ispejjeż huma rriżervati. Lingwa tal-kawża: l-Ingliż tiddikjara r-rikors għal annullament ammissibbli; tannulla d-Deċiżjoni Ares (2014) 3142109 tal-Kummissjoni Ewropea, tal-24 ta' Settembru 2014, sa fejn li tagħti lir-rikorrenti aċċess sħiħ għad-dokumenti mitluba, bl-eċċezzjoni tad-data personali redatta li tinsab fihom; tikkundanna lill-Kummissjoni għall-ispejjeż. Insostenn tar-rikors tagħha, ir-rikorrenti tinvoka tliet motivi distinti. L-ewwel motiv ibbażat fuq ksur tal-obbligu ta' motivazzjoni mill-Kummissjoni billi naqset milli tispjega – fir-rigward ta' kull dokument – liema eċċezzjoni rilevanti tar-Regolament (KE) Nru 1049/2001 tal-Parlament Ewropew u tal-Kummissjoni, tat-30 ta' Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (iktar 'il quddiem ir-"Regolament dwar it-trasparenza") hija applikat u abbażi ta' liema ċirkustanzi u kunsiderazzjonijiet fattwali. Billi invokat l-istess argumenti ġenerali sabiex tissostanzja r-raġunijiet differenti għal rifjut (protezzjoni ta' proċeduri ġudizzjarji, ta' pariri legali u tal-proċess deċiżjonali), il-Kummissjoni naqset milli timmotiva għalfejn l-iżvelar tad-dokumenti rikjesti jippreġudika "konkretament u effettivament" kull wieħed minn dawn l-interessi. B'mod iktar speċifiku, id-Deċiżjoni kkontestata ma tispjegax jekk il-ġustifikazzjoni invokata għal kull rifjut rilevanti hijiex "proċeduri ġudizzjarji" jew "pariri legali". It-tieni motiv ibbażat fuq ksur tat-tieni inċiż tal-Artikolu 4(2) tar-Regolament dwar it-trasparenza mill-Kummissjoni billi naqset milli turi kif l-iżvelar f'kull każ jippreġudika "konkretament u effettivament" il-protezzjoni ta' "pariri legali" jew ta' "proċeduri ġudizzjarji". Fir-rigward tal-protezzjoni tal-"pariri legali", il-ġustifikazzjonijiet astratti tal-Kummissjoni ġew kollha kemm huma miċħuda fil-ġurisprudenza u l-Kummissjoni ma tipprovdi ebda spjegazzjoni konkreta li turi għalfejn, f'dan il-każ, l-iżvelar komplet tad-dokumenti mitluba jippreġudika konkretament u effettivament il-protezzjoni ta' "proċeduri ġudizzjarji". Lingwa tal-kawża: l-Ingliż Ir-rikorrenti titlob li l-Qorti Ġenerali jogħġobha: tiddikjara r-rikors għal annullament ammissibbli; tannulla d-Deċiżjoni tal-Kummissjoni Ares (2014) 3188066, tad-29 ta' Settembru 2014, sa fejn din tirrifjuta li tagħti lir-rikorrenti aċċess sħiħ għad-dokumenti mitluba, bl-eċċezzjoni, madankollu, tad-data personali emendata li tinsab fihom; tikkundanna lill-Kummissjoni għall-ispejjeż. Insostenn tar-rikors tagħha, ir-rikorrenti tinvoka tliet motivi separati. It-tielet motiv ibbażat fuq il-fatt li l-Kummissjoni kisret it-tieni subparagrafu tal-Artikolu 4(3) tar-Regolament dwar it-trasparenza billi ma wrietx li d-dokumenti/reviżjonijiet rilevanti kienu jinkludu "opinjonijiet għal użu intern", billi ma spjegatx kif żvelar ta' dawn id-dokumenti jimmina "konkretament u effettivament" il-protezzjoni tal-proċess deċiżjonali u billi ma bbilanċjatx b'mod xieraq l-interess invokat meta mqabbel mal-interess pubbliku superjuri rrappreżentat mill-iżvelar. tannulla d-deċiżjoni kkontestata; tikkundanna lill-UASI għall-ispejjeż. Ksur tal-Artikoli 8(1)(b), 64, 75, 76 u 83 tar-Regolament Nru 207/2009. Lingwa tal-kawża: il-Franċiż Ir-rikorrenti jitolbu li l-Qorti Ġenerali jogħġobha: tikkonstata r-responsabbiltà mhux kuntrattwali tal-Unjoni Ewropea minħabba l-proċedura segwita quddiem il-Qorti Ġenerali li kisret ir-rekwiżiti marbutin mal-osservanza ta' terminu raġonevoli għall-għoti ta' sentenzi; Konsegwentement, tikkundanna lill-Unjoni Ewropea għall-ħlas ta' kumpens xieraq u integrali għad-danni materjali u morali sostnuti mir-rikorrenti minħabba l-aġir illegali tal-Unjoni, li jikkorrispondi għas-sommom segwenti, flimkien mal-interessi kumpensatorji u moratorji bir-rata applikata mill-Bank Ċentrali Ewropew għall-operazzjonijiet prinċipali tiegħu ta' rifinanzjament, miżjuda b'żewġ punti perċentwali, mid-data tal-preżentata tar-rikors: EUR 1 1 93 467 bħala telf sostnut minħabba l-ħlas tal-interessi legali addizzjonali applikati għall-valur nominali tas-sanzjoni lil hinn minn terminu raġonevoli; EUR 1 87 571 bħala telf sostnut minħabba l-ħlasijiet addizzjonali tal-garanzija bankarja lil hinn minn terminu raġonevoli; EUR 2 0 00 000 bħala qliegħ mhux magħmul u/jew it-telf subit minħabba l-"pieni tal-inċertezza", u EUR 5 00 000 bħala dannu morali; sussidjarjament, jekk ikollu jiġi kkunsidrat li l-ammont tad-dannu sostnut għandu jkun is-suġġett ta' evalwazzjoni ġdida, tordna perizja skont l-Artikoli 65(d), 66(1), u 70 tar-Regoli tal-Proċedura tal-Qorti Ġenerali; f'kull każ, tikkundanna lill-Unjoni Ewropea għall-ispejjeż ta' din il-proċedura. Insostenn tar-rikors tagħhom, ir-rikorrenti jinvokaw motiv wieħed, ibbażat fuq il-ksur tat-tieni paragrafu tal-Artikolu 47 tal-Karta tad-Drittijiet Fundamentali tal-Unjoni Ewropea, minħabba t-tul eċċessiv tal-proċedura quddiem il-Qorti Ġenerali u, għaldaqstant, fuq il-ksur tad-dritt fundamentali tagħhom sabiex il-kawża tagħhom tiġi deċiża f'terminu raġonevoli. Lingwa tal-kawża: il-Ġermaniż tannulla d-Deċiżjoni ta' Implimentazzjoni tal-Kummissjoni C (2014) 7920, tal-31 ta' Ottubru 2014, kif ukoll l-allokazzjoni lir-rikorrenti ta' kwota għas-sena 2015 għat-tqegħid fis-suq tal-idrofluworukarburi, sa fejn dawn jistabbilixxu għar-rikorrenti valur ta' referenza baxx wisq u jallokaw kwota baxxa wisq għall-2015; tikkundanna lill-konvenuta għall-ispejjeż tal-proċeduri. Insostenn tar-rikors tagħha, ir-rikorrenti tinvoka tliet motivi. Ir-rikorrenti ssostni li l-konvenuta stabbilixxiet għar-rikorrenti valur ta' referenza baxx wisq u allokatilha kwota baxxa wisq għas-sena 2015. Hija tilmenta l-fatt li fil-kalkolu tagħha, il-Kummissjoni ħadet inkunsiderazzjoni l-iżvilupp tal-istokkijiet fis-snin ta' riferiment. Ir-rikorrenti ssostni li r-redazzjoni, l-oriġini, is-sistematika, l-ispirtu u l-għan tar-Regolament Nru 517/2014 ma jiġġustifikawx it-teħid inkunsiderazzjoni tal-iżvilupp tal-istokkijiet. Fil-kuntest ta' dan il-motiv, ir-rikorrenti ssostni li l-iżvilupp annwali tal-istokkijiet ma jippermettix lill-importaturi u lill-esportaturi li ma humiex produtturi li jikkonstataw il-kwantitajiet effettivament imqiegħa fis-suq iżda jwettaq distorsjoni tal-konstatazzjoni tagħhom għad-dannu tar-rikorrenti. It-tieni motiv ibbażat fuq ksur tal-prinċipju ta' ugwaljanza skont l-Artikolu 20 tal-Karta tad-Drittijiet Fundamentali tal-Unjoni Ewropea Ir-rikorrenti ssostni li hija inġustament żvantaġġata mit-teħid inkunsiderazzjoni tal-iżvilupp annwali tal-istokkijiet fis-snin ta' riferiment meta pparagunata mal-importaturi li jbiegħu l-istokkijiet tagħhom matul is-sena ta' riferiment u li ma ħażnuhomx lil hinn minn tmiem is-sena. Minbarra dan, ir-rikorrenti, inkwantu importatriċi, hija wkoll inġustament żvantaġġata meta pparagunata mal-produtturi peress li t-teħid inkunsiderazzjoni tal-iżvilupp tal-istokkijiet annwali jippermetti lill-produtturi li jiddeterminaw preċiżament il-kwantitajiet effettivament imqiegħda fis-suq filwaqt li għar-rikorrenti, dawn huma distorti għad-dannu tagħha. It-tielet motiv ibbażat fuq ksur tal-obbligu ta' motivazzjoni skont l-Artikolu 296 TFUE Ir-rikorrenti ssostni b'mod partikolari li d-deċiżjoni kkontestata ma tosservax ir-rekwiżiti tal-obbligu ta' motivazzjoni u li, partikolarment, ma huwiex ċar kif għar-rikorrenti huma komposti t-tunnellati ta' ekwivalenti għal CO2 indikati. Lingwa tal-kawża: il-Franċiż tannulla d-Deċiżjoni C(2013) 7066 final, tal-20 ta' Novembru 2013, kollha kemm hi, abbażi tal-Artikoli 107 u 263 TFUE u tal-Artikolu 41 tal-Karta; tannulla d-Deċiżjoni kollha kemm hi sa fejn din tal-aħħar tqis li l-bejgħ ta' 75 % tas-SNCM bil-prezz negattiv ta' EUR 158 miljun jikkostitwixxi għajnuna mill-Istat fis-sens tal-Artikolu 107 TFUE; sussidjarjament, tannulla d-Deċiżjoni parzjalment sa fejn din tal-aħħar tqis li ż-żieda fil-kapital ta' EUR 8,75 miljun sottoskritta mis-CGMF tikkostitwixxi għajnuna mill-Istat; sussidjarjament, tannulla d-Deċiżjoni parzjalment sa fejn din tal-aħħar tqis li l-ħlas bil-quddiem fil-kont kurrenti ta' EUR 38,5 miljun jikkostitwixxi għajnuna mill-Istat; sussidjarjament, tannulla d-Deċiżjoni tal-Kummissjoni parzjalment sa fejn tanalizza l-kompatibbiltà tal-bilanċ ta' EUR 15,81 miljun imħallas bħala għajnuna għar-ristrutturazzjoni fl-2002 konġuntament mal-miżuri kollha tal-2006; iktar sussidjarjament, tannulla d-Deċiżjoni parzjalment sa fejn tikkonkludi li l-miżuri inkwistjoni jikkostitwixxu għajnuna mill-Istat inkompatibbli mas-suq komuni; tikkundanna lill-Kummissjoni għall-ispejjeż kollha. Permezz tar-rikors tagħha, ir-rikorrenti titlob l-annullament tad-Deċizjoni tal-Kummissjoni 2014/882/UE, tal-20 ta' Novembru 2013 [innotifikata bin-numru C(2013 7066 final], li permezz tagħha l-Kummissjoni qieset li, minn naħa, il-bilanċ tal-għajnuna għar-ristrutturazzjoni, innotifikata fit-18 ta' Frar 2002 mill-awtoritajiet Franċiżi, fl-ammont ta' EUR 15,81 miljun, u, min-naħa l-oħra, it-tliet miżuri implementati mill-awtoritajiet Franċiżi fl-2006 favur ir-rikorrenti, jiġifieri, il-bejgħ ta' 75 % tar-rikorrenti bil-prezz negattiv ta' EUR 158 miljun, iż-żieda fil-kapital ta' EUR 8,75 miljun sottoskritta mill-Compagnie générale maritime et financière u l-ħlas bil-quddiem fil-kont kurrenti ta' EUR 38,5 miljun, jikkostitwixxu għajnuna mill-Istat illegali u inkompatibbli mas-suq intern. Konsegwentement, il-Kummissjoni ordnat l-irkupru tagħha. Insostenn tar-rikors tagħha, ir-rikorrenti tinvoka sitt motivi. It-tieni motiv, ibbażat fuq ksur tal-Artikolu 107 TFUE, tal-obbligu ta' motivazzjoni u tal-prinċipju ta' ugwaljanza fit-trattament, kif ukoll fuq żball ta' liġi u fuq żball manifest ta' evalwazzjoni, billi l-Kummissjoni qieset li l-prezz negattiv tal-bejgħ kien jikkostitwixxi għajnuna mill-Istat. It-tielet motiv, invokat sussidjarjament, ibbażat fuq ksur tal-prinċipju ta' proporzjonalità u fuq żball manifest ta' evalwazzjoni, billi l-Kummissjoni qieset li l-kontribuzzjoni ta' kapital ta' EUR 8,75 miljun kienet tikkostitwixxi għajnuna mill-Istat. Ir-raba' motiv, invokat sussidjarjament, ibbażat fuq żball manifest ta' evalwazzjoni, billi l-Kummissjoni qieset li l-miżuri ta' għajnuna għall-individwi fl-ammont ta' EUR 38,5 miljun kienu jikkostitwixxu għajnuna mill-Istat. Il-ħames motiv, invokat sussidjarjament, ibbażat fuq żball ta' liġi u fuq żball manifest ta' evalwazzjoni, sa fejn il-Kummissjoni eżaminat il-kompatibbiltà tal-bilanċ ta' EUR 15,81 miljun, imħallas bħala għajnuna għar-ristrutturazzjoni fl-2002, konġuntament mal-miżuri kollha tal-2006. Is-sitt motiv, invokat iktar sussidjarjament, ibbażat fuq żbalji manifesti ta' evalwazzjoni u fuq ksur tal-obbligu ta' motivazzjoni, billi l-Kummissjoni ddikjarat l-għajnuna għar-ristrutturazzjoni mħallsa fl-2002 u fl-2006 inkompatibbli mas-suq komuni. Lingwa tal-kawża: it-Taljan Il-President tat-Tielet Awla ordna t-tħassir tal-kawża. Lingwa tal-kawża: l-Ingliż Il-President tas-Sitt Awla ordna t-tħassir tal-kawża. Lingwa tal-kawża: il-Franċiż Il-President tas-Seba' Awla ordna t-tħassir tal-kawża. Lingwa tal-kawża: l-Ingliż Il-President tar-Raba' Awla ordna t-tħassir tal-kawża. Lingwa tal-kawża: il-Grieg Il-President tal-Awla tal-Appelli ordna t-tħassir tal-kawża.